CELEX: 52017PC0692
Language: lt
Date: 2017-11-24
Title: Pasiūlymas TARYBOS REGLAMENTAS kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės

EUROPOS KOMISIJA
            Briuselis, 2017 11 24
            COM(2017) 692 final
            2017/0310(NLE)
            Pasiūlymas
            TARYBOS REGLAMENTAS
            kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Šiuo metu sukaupta apie 400 000 tonų nugriebto pieno miltelių viešųjų atsargų. Šis kiekis lygus trečdaliui per pirmąjį 2017 m. pusmetį visame pasaulyje parduoto nugriebto pieno miltelių kiekio. Rinką trikdo jau pats tokių atsargų buvimas.
               
               
                  Pieno rinkos stebėjimo centro Ekonomikos taryba pranešė, kad riebalų ir baltymų kainų skirtumas yra kaip niekad didelis. Sviesto ir nugriebto pieno miltelių kainos santykio vidurkis dešimt metų svyravo apie 1,4 (mažiausias – 0,8, didžiausias – 1,7), o nuo 2016 m. gegužės mėn. didėjo ir šiuo metu santykis yra beveik 4/1. Susidarius tokiam precedento neturinčiam sviesto ir nugriebto pieno miltelių kainų atotrūkiui, viešosios intervencijos pasiūlymai paprastai teikiami esant padėčiai, kurioje apsaugos priemonių naudojimas rinkos požiūriu yra nepagrįstas.
               
               
                  Viešoji intervencija superkant nustatyta kaina bus vėl taikoma nuo 2018 m. kovo mėn. iki 2018 m. rugsėjo mėn., kaip numatyta Bendro žemės ūkio rinkų organizavimo reglamente, neviršijant 109 000 tonų kiekio per metus. 
               
               
                  Didelę sviesto riebalų paklausą rinkos ekspertai laiko struktūriniu reiškiniu, todėl nugriebto pieno milteliai faktiškai ir toliau išliks menkesnės vertės šalutiniu produktu, nebent atsirastų naujų realizavimo rinkų. Pasitvirtinus tokiam scenarijui nuo kitų metų kovo mėn. nugriebto pieno miltelius gali tikrai tekti supirkti taikant viešąją intervenciją. Taip atsitikus ir pieno supirkimo kainoms esant pakankamo dydžio, viešąja intervencija būtų akivaizdžiai nukrypta nuo jos tikslo – užtikrinti deramą žemės ūkiu besiverčiančios bendruomenės gyvenimo lygį.
               
               
                  Todėl reikia nuspręsti, kaip užkirsti kelią nugriebto pieno miltelių supirkimui nustatyta kaina 2018 metais, jei tas supirkimas nepateisinamas su rinka susijusiomis aplinkybėmis. Šiuo tikslu riba, kurią pasiekus vykdoma viešoji intervencija nustatyta kaina, 2018 m. turėtų būti lygi nuliui. Dėl to konkurso procedūra būtų pradėta vykdyti nuo 2018 m. kovo 1 d., kai prasideda viešosios intervencijos laikotarpis, o Komisija, balsuodama Bendro žemės ūkio rinkų organizavimo komitete, kiekvienu konkrečiu atveju nuspręstų, kokį kiekį ir kokia kaina reikėtų supirkti.
               
               
                  Siekiant užtikrinti, kad šiame reglamente nustatyta priemonė iš karto padarytų poveikį rinkai ir kad rinkos dalyviai būtų informuoti tinkamu laiku prieš prasidedant kitai intervencijos kampanijai, šis reglamentas turėtų įsigalioti kitą dieną po jo paskelbimo.
               
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Šis pasiūlymas dera su bendro žemės ūkio produktų rinkų organizavimo politika, kurios tikslas – stabilizuoti rinkas ir užtikrinti deramą žemės ūkio veikla besiverčiančios bendruomenės gyvenimo lygį.
               
               
                  Šis pasiūlymas dera su SESV 43 straipsnio 3 dalimi, pagal kurią Taryba, remdamasi Komisijos pasiūlymu, patvirtina priemones dėl kainų, rinkliavų, pagalbos ir kiekybinių apribojimų nustatymo ir žvejybos galimybių nustatymo bei skyrimo.
               
            
            
               •Suderinamumas su kitomis Sąjungos politikos sritimis
            
            
               
                  Netaikoma.
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Sutarties dėl Europos Sąjungos veikimo 43 straipsnio 3 dalis.
               
            
            
               •Subsidiarumo principas (neišimtinės kompetencijos atveju) 
            
            
               
                  Šis pasiūlymas priklauso ES ir valstybių narių pasidalijamajai kompetencijai ir atitinka subsidiarumo principą.
               
            
         
         
            
               •Proporcingumo principas
            
            
               
                  Pasiūlymas atitinka proporcingumo principą.
               
            
            
               •Priemonės pasirinkimas
            
            
               
                  Netaikoma.
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               
                  Netaikoma.
               
            
            
               •Konsultacijos su suinteresuotosiomis šalimis
            
            
               
                  Netaikoma.
               
            
            
               •Tiriamųjų duomenų rinkimas ir naudojimas
            
            
               
                  Netaikoma.
               
            
            
               •Poveikio vertinimas
            
            
               
                  Netaikoma.
               
            
            
               •Reglamentavimo tinkamumas ir supaprastinimas
            
            
               
                  Netaikoma.
               
            
            
               •Pagrindinės teisės
            
            
               
                  Netaikoma.
               
            
            
               4.POVEIKIS BIUDŽETUI
            
            
               
                  Finansinis poveikis priklauso nuo nugriebto pieno miltelių kiekių ir (arba) kainų, kurios bus pasiūlytos ir patvirtintos 2018 m. kovo–rugsėjo mėn., atsižvelgiant į nugriebto pieno miltelių rinkos pokyčius.
               
               
                   5.
                        KITI ELEMENTAI
               
            
         
         
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma.
               
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių pasiūlymo nuostatų paaiškinimas
            
            
               
                  Netaikoma.
               
            
            
               2017/0310 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)pranešta, kad 2017 m. liepos mėn. pabaigoje nugriebto pieno miltelių viešosios intervencijos atsargos Sąjungoje sudarė 357 359 tonas. Be to, iki intervencijos laikotarpio pabaigos 2017 m. rugsėjo 30 d. nustatyta kaina papildomai pasiūlyta supirkti 22 710 tonų nugriebto pieno miltelių;
            
            
               (2)dėl itin didelės sviesto paklausos pieno ir pieno produktų sektoriuje šiuo metu pastebimas precedento neturintis riebalų ir baltymų kainų atotrūkis;
            
            
               (3)2018 m. pieno tiekimo mastas Sąjungoje turėtų padidėti, todėl bus pagaminta daugiau sviesto ir nugriebto pieno miltelių;
            
            
               (4)tikėtina, kad dėl didelės dabartinės sviesto ir sūrio paklausos ūkininkams mokamos žalio pieno supirkimo kainos 2018 m. išliks pakankamo lygio, kad pienininkystė būtų pelninga, nepaisant santykinai mažos pieno baltymų kainos; 
            
            
               (5)dėl šių rinkos veiksnių 2018 m. susidarys ypatinga padėtis, į kurią reikia tinkamai atsižvelgti, turint omenyje pieno produktų viešosios intervencijos mechanizmo taikymą;
            
            
               (6)Tarybos reglamento (ES) Nr. 1370/2013
                  1
                3 straipsnyje nustatytas nugriebto pieno miltelių supirkimo nustatyta kaina, kuri nurodyta to reglamento 2 straipsnyje, kiekybinis apribojimas. Pasiekus tą ribą, produktai turi būti superkami konkurso tvarka siekiant nustatyti didžiausią supirkimo kainą;
            
         
         
            
               (7)kad nugriebto pieno milteliai nebūtų superkami nustatyta kaina susidarius padėčiai, kai toks supirkimas neatitinka apsaugos priemonių tikslo, visa nugriebto pieno milteliams taikoma viešoji intervencija turėtų būti vykdoma konkurso tvarka. Tuo tikslu turėtų būti nustatyta, kad 2018 m. nugriebto pieno miltelių supirkimo nustatyta kaina kiekybinis apribojimas yra lygus nuliui;
            
            
               (8)todėl Reglamentas (EB) Nr. 1370/2013 turėtų būti atitinkamai iš dalies pakeistas; 
            
            
               (9)siekiant užtikrinti, kad šiame reglamente nustatyta laikinoji priemonė iš karto padarytų poveikį rinkai ir kad rinkos dalyviai būtų informuoti tinkamu laiku prieš prasidedant kitai intervencijos kampanijai, šis reglamentas turėtų įsigalioti kitą dieną po jo paskelbimo,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. 1370/2013 3 straipsnio 1 dalis yra papildoma šia trečia pastraipa:
            
            
               „Nukrypstant nuo pirmos pastraipos, 2018 m. nugriebto pieno miltelių supirkimo nustatyta kaina kiekybinis apribojimas yra 0 tonų.“
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
            
               FINANSINĖ TEISĖS AKTO PASIŪLYMO PAŽYMA
            
            
                     
                        FINANSINĖ PAŽYMA
                     
                  
                  
                     
                        FS/17/MvD/aj Ares (2017) 5672905
                     
                  
               
                     
                  
                  
                     
                        6.142.2017.1
                     
                     
                        agri.ddg3.g.3(2017)5670846
                     
                  
               
                     
                  
                  
                     
                        DATA: 2017 10 13
                     
                     
                  
               
                     
                        1.
                     
                  
                  
                     
                        BIUDŽETO IŠLAIDŲ KATEGORIJA
                     
                     
                        Žr. toliau pateiktas biudžeto prognozes
                     
                     
                     
                        05 02 12 02 (Nugriebto pieno miltelių saugojimo priemonės)
                     
                     
                  
                  
                     
                        ASIGNAVIMAI
                     
                     
                     
                     
                        2017 m. biudžetas – 19 mln. EUR; 
                     
                     
                        2018 m. biudžeto projektas – 12 mln. EUR.
                     
                  
               
                     
                        2.
                     
                  
                  
                     
                        PAVADINIMAS
                     
                     
                     
                        TARYBOS REGLAMENTAS, kuriuo dėl taikytino nugriebto pieno miltelių supirkimo kiekybinio apribojimo iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės
                     
                  
               
                     
                        3.
                     
                  
                  
                     
                        TEISINIS PAGRINDAS
                     
                     
                     
                        Sutarties dėl Europos Sąjungos veikimo 43 straipsnio 3 dalis
                     
                  
               
                     
                        4.
                     
                  
                  
                     
                        TIKSLAI
                     
                     
                        Išvengti, kad nugriebto pieno milteliai būtų superkami nustatyta kaina, kai dėl aukštos kitų pieno produktų kainos nereikėtų siekti apsaugos priemonių tikslo. Nugriebto pieno milteliams taikoma viešoji intervencija turėtų būti vykdoma konkurso tvarka.
                     
                  
               
                     
                        5.
                     
                  
                  
                     
                        FINANSINIS POVEIKIS
                     
                  
                  
                     
                        12 MĖN. LAIKOTARPIS
                        
                           (mln. EUR)
                     
                  
                  
                     
                        2018
                     
                     
                        FINANSINIAI METAI
                     
                     
                        (mln. EUR)
                     
                  
                  
                     
                        2019
                     
                     
                        FINANSINIAI METAI
                     
                     
                        (mln. EUR)
                     
                  
               
                     
                        5.0.
                     
                  
                  
                     
                        IŠLAIDOS
                     
                     
                        –
                              ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)
                     
                     
                        –
                              NACIONALINIŲ INSTITUCIJŲ
                     
                     
                        –
                              KITOS
                     
                  
                  
                     
                     
                        p. m.
                     
                  
                  
                     
                     
                        p. m.
                     
                  
                  
                     
                     
                        p. m.
                     
                  
               
                     
                        5.2.
                     
                  
                  
                     
                        SKAIČIAVIMO METODAS
                     
                     
                        Žr. pastabas
                     
                  
               
                     
                        6.0.
                     
                  
                  
                     
                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?
                     
                  
                  
                     
                        Netaikoma
                     
                  
               
                     
                        6.1.
                     
                  
                  
                     
                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?
                     
                  
                  
                     
                          Ne
                     
                  
               
                     
                        6.2.
                     
                  
                  
                     
                        AR REIKĖS PAPILDOMO BIUDŽETO?
                     
                  
                  
                     
                        Ne
                     
                  
               
                     
                        6.3.
                     
                  
                  
                     
                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?
                     
                  
                  
                     
                        Žr. pastabas
                     
                  
               
                     
                        PASTABOS
                     
                     
                     
                        Finansinis poveikis priklauso nuo nugriebto pieno miltelių kiekių ir (arba) kainų, kurios bus pasiūlytos ir patvirtintos 2018 m. kovo–rugsėjo mėn., atsižvelgiant į nugriebto pieno miltelių rinkos pokyčius.
                     
                  
               
         
         
            
                  
                     (1)
                  
                        2013 m. gruodžio 16 d. Tarybos reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).